Document ID: 32005D0053

KOMISSION PÄÄTÖS,
tehty 25 päivänä tammikuuta 2005,
Euroopan parlamentin ja neuvoston direktiivin 1999/5/EY 3 artiklan 3 kohdan e alakohdan soveltamisesta radiolaitteisiin, jotka on tarkoitettu osaksi alusten automaattista tunnistusjärjestelmää (AIS)
(tiedoksiannettu numerolla K(2005) 110)
(ETA:n kannalta merkityksellinen teksti)
(2005/53/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon radio- ja telepäätelaitteista ja niiden vaatimustenmukaisuuden vastavuoroisuuden tunnustamisesta 9 päivänä maaliskuuta 1999 annetun Euroopan parlamentin ja neuvoston direktiivin 1999/5/EY (1) ja erityisesti sen 3 artiklan 3 kohdan e alakohdan,
sekä katsoo seuraavaa:
(1)
Jotkut jäsenvaltiot ovat panneet täytäntöön tai aikovat panna täytäntöön alusten automaattisen tunnistusjärjestelmän (AIS) laitteita koskevia turvallisuusperiaatteita ja -sääntöjä, jotka koskevat aluksia, jotka eivät kuulu vuoden 1974 ihmishengen turvallisuutta merellä koskevan sopimuksen (SOLAS) V luvun määräysten soveltamisalaan.
(2)
Radiopalvelujen yhdenmukaistaminen lisää SOLAS-sopimuksen ulkopuolella olevien alusten turvallisuutta etenkin merihädässä ja vaaratilanteissa, ja tästä syystä jäsenvaltiot toivovat, että nämä alukset osallistuisivat AIS-järjestelmään.
(3)
AIS-järjestelmä kuvaillaan kansainvälisen merenkulkujärjestön IMO:n säännössä 19, joka sisältyy SOLAS-sopimuksen V lukuun - Aluksen navigointijärjestelmiä ja -laitteita koskevat vaatimukset (Carriage requirements for shipborne navigational systems and equipment).
(4)
Kansainvälisen teleliiton ITU:n radio-ohjesäännössä taajuudet 161,975 (AIS1) ja 162,025 (AIS2) MHz on osoitettu AIS-järjestelmää varten. Muitakin merenkulun viestintään osoitettuja taajuuksia voi olla mahdollista käyttää AIS-järjestelmää varten. Kaikkien näitä taajuuksia käyttävien radiolaitteiden olisi sovelluttava kyseisille taajuuksille osoitettuun käyttöön, ja laitteiden olisi tarjottava kohtuulliset takeet siitä, että ne toimivat käytettäessä oikein.
(5)
Komission 25 päivänä maaliskuuta 2003 antaman päätöksen, joka koskee direktiivin 1999/5/EY 3 artiklan 3 kohdan e alakohdan soveltamista radiolaitteisiin, jotka on tarkoitettu käytettäväksi SOLAS-sopimuksen ulkopuolelle jäävissä aluksissa ja jotka on tarkoitettu osaksi alusten automaattista tunnistusjärjestelmää (AIS) (2), soveltamisala on rajoitettu laitteisiin, jotka on tarkoitettu käytettäväksi SOLAS-sopimuksen ulkopuolelle jäävissä aluksissa. On todettu, että riittävä turvallisuus saavutetaan vain, jos kaikki SOLAS-sopimuksen ulkopuolelle jäävissä aluksissa käytettävät laitteet ja vastaavat AIS-järjestelmään osallistuvat maa-asemat toimivat oikealla tavalla. Siksi kaikkiin AIS-asemiin olisi sovellettava samoja vaatimuksia.
(6)
Päätös 2003/213/EY olisi sen vuoksi korvattava oikeudellisen selkeyden ja avoimuuden nimissä.
(7)
Ennen tämän päätöksen soveltamista tuottajille olisi annettava riittävä ajanjakso sopeuttaa laitetuotantonsa uusiin olennaisiin vaatimuksiin.
(8)
Nämä päätöksen mukaiset toimet ovat vaatimustenmukaisuuden arviointi- ja markkinoiden valvontakomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Radiolaitteiden, joita käytetään ITU:n radio-ohjesäännön 1.28 artiklassa määritellyssä merenkulun siirtyvässä radioliikenteessä tai ITU:n radio-ohjesäännön 1.29 artiklassa määritellyssä merenkulun siirtyvässä satelliittiliikenteessä, on vastattava direktiivin 1999/5/EY 3 artiklan 3 kohdan e alakohdan olennaisia vaatimuksia.
Tätä varten nämä laitteet on suunniteltava niin, että kun ne on asennettu SOLAS-sopimuksen ulkopuolelle jääviin aluksiin ja maa-asemiin, ne toimivat oikein ympäristössä, jossa ne on tarkoitettu käytettäviksi. Laitteiden on täytettävä kaikki automaattisen tunnistusjärjestelmän (AIS) edellyttämät toiminnalliset vaatimukset.
2 artikla
Kumotaan päätös 2003/213/EY 3 artiklassa tarkoitetusta päivästä.
3 artikla
Tätä päätöstä sovelletaan 26 päivästä heinäkuuta 2005 lähtien.
4 artikla
Tämä päätös on osoitettu kaikille jäsenvaltioille.
Tehty Brysselissä 25 päivänä tammikuuta 2005.

Labels: 7
12
8